b"\n_START_ARTICLE_\n\xc5\xa0imtin\xc4\x97\n_START_SECTION_\nKavalerijos \xc5\xa1imtin\xc4\x97s\n_START_PARAGRAPH_\n\xc5\xa0imtin\xc4\x97s da\xc5\xbenai buvo kavalerijos daliniai, sudarantys eskadronus. Neretai \xc5\xa1imtinei vadovaujantis vadas vadindavosi \xc5\xa1imtininkas arba analogi\xc5\xa1ku terminu toje kalboje (pvz., rus. \xd1\x81\xd0\xbe\xd1\x82\xd0\xbd\xd0\xb8\xd0\xba '\xc5\xa1imtininkas, sotnikas').\n_START_SECTION_\nKazok\xc5\xb3 \xc5\xa1imtin\xc4\x97s\n_START_PARAGRAPH_\nXVI a. atsirado rejestrini\xc5\xb3 kazok\xc5\xb3 \xc5\xa1imtin\xc4\x97s, kurios sudarydavo pulkus. Pvz., 1649\xc2\xa0m. \xc5\xa1imtin\xc4\x97s b\xc5\xabdavo vadinamos pagal \xc5\xa1imtininko pavard\xc4\x99 arba pagal vietov\xc4\x99, i\xc5\xa1 kurios gyventoj\xc5\xb3 b\xc5\xabdavo sudaryta._NEWLINE_XVII a. \xc5\xa1imtin\xc4\x97 buvo ne tik karinis vienetas, bet ir administracinis\xc2\xa0\xe2\x80\x93 teritorinis bei teisminis vienetas. Tuomet \xc5\xa1imtin\xc4\x97s vadindavosi jau pagal vietov\xc4\x99. Pulk\xc4\x85 sudarydavo nuo 7 iki 20 \xc5\xa1imtini\xc5\xb3. \xc5\xa0imtin\xc4\x99 sudarydavo nuo keliasde\xc5\xa1imties iki 250 raiteli\xc5\xb3, jai vadovaudavo sotnikas. \xc5\xa0imtines tur\xc4\x97jo ir serdiukai._NEWLINE_Carin\xc4\x97je Rusijoje kazok\xc5\xb3 \xc5\xa1imtin\xc4\x97s atitiko paprastos kavalerijos eskadronus arba p\xc4\x97stinink\xc5\xb3 kuopas.\n_START_SECTION_\nP\xc4\x97stinink\xc5\xb3 \xc5\xa1imtin\xc4\x97s\n_START_PARAGRAPH_\nKai kuriose kariuomen\xc4\x97se \xc5\xa1imtin\xc4\x97s egzistavo ir ne kavalerijoje. Pvz., Antrojo pasaulinio karo metais ir po jo Ukrainos Sukil\xc4\x97li\xc5\xb3 Armijoje (rus. \xd0\xa3\xd0\x9f\xd0\x90, UPA) \xc5\xa1imtin\xc4\x97 (sotnia) atitiko kuop\xc4\x85. Kuopa b\xc5\xabdavo sudaryta i\xc5\xa1 2-3 \xc4\x8diot\xc5\xb3 (ukr. \xd1\x87\xd0\xbe\xd1\x82\xd0\xb0 'b\xc5\xabrys')."